**BIZOMÁNYI SZERZŐDÉS**

Amely létrejött

egyrészről

… (Székhely: …, Cégjegyzékszám: …, Statisztikai számjel: …, Adószám: …, Képviseli: …) mint Megbízó, a továbbiakban: Megbízó

másrészről

… (Székhely: …, Cégjegyzékszám: …, Statisztikai számjel: …, Adószám: …, Képviseli: …) mint Bizományos, a továbbiakban: Bizományos

továbbiakban együtt Felek között alulírott napon az alábbi feltételekkel.

**I. A szerződés tárgya**

1. A Megbízó megbízza a Bizományost, hogy a saját nevében, de a Megbízó javára a jelen szerződéshez csatolt átadás-átvételi elismervények ellenében átvett és átadott tárgyakat díjazás ellenében értékesítse a szerződésben foglalt feltételek mellett.

**II. A Felek jogai és kötelezettségei**

2. Megbízó kötelezettséget vállal, hogy átadja Bizományosnak az értékesítendő vagyontárgyakat az értékesítéshez szükséges iratokkal, amelyek átadás-átvételét a szerződés 1. sz. mellékleteként csatolt elismervény hiánytalan kitöltésével felek nyugtáznak.

3. Megbízó szavatosságot vállal a vagyontárgyak per-, teher- és igénymentességéért.

4. A Felek az adásvételi szerződés tárgyára vonatkozó minimális eladási árat ….. Ft-ban, azaz ….. forintban határozzák meg, amely alatt Bizományos az értékesítésére nem jogosult. Ha fentiekkel ellentétben a Bizományos a limitár alatt értékesít, akkor kártérítéssel tartozik Megbízónak a különbözet erejéig. Nem alkalmazható ez a rendelkezés azonban abban az esetben, amikor a Bizományos bizonyítja azt, hogy a szerződést a megállapított áron megkötni nem lehetett, egyben a szerződés megkötésével a Megbízót kártól óvta meg, és a Megbízót idejében értesíteni minderről nem tudta.

5. Ha a Bizományos a Megbízóra nézve kedvezőbb feltételekkel köt adásvételi szerződést, az ebből eredő előny …. % Megbízót illeti meg.

**III. Díjazás**

6. A Bizományost a jelen szerződés alapján végzett tevékenységéért díjazás illeti meg, amelynek összege ……………..Ft-ban, azaz …………..forint. A bizományosi díj a Bizományost abban az esetben illeti meg, ha az adásvételi szerződést megkötötte, vagy ha a szerződés megkötésére a Megbízó érdekkörében felmerült okból nem került sor. A Bizományos az adásvételi szerződés megkötéséről és teljesítésről köteles a Megbízót haladéktalanul, de legfeljebb a megkötéstől illetve teljesítéstől számított … napon belül értesíteni.

7. A Bizományos az értékesítését követően befolyt vételárnak a bizományosi díjjal csökkentett részét ……..napon belül köteles a Megbízó …………….-nél vezett ……………….. számlaszámára átutalni.

8. A Bizományos az adásvételi szerződést maga is megkötheti a Megbízóval. A Bizományos a bizományosi díjra ezen esetben is jogosult.

9. A bizományosi díj késedelmes megfizetése esetén a Megbízó a mindenkori jegybanki alapkamat kétszeres összegével egyező mértékű késedelmi kamatra jogosult, valamint a további megrendelések teljesítését - azok visszaigazolása ellenére is - felfüggesztheti az számla kiegyenlítéséig.

**IV. Egyéb rendelkezések**

10. A Felek jelen szerződést határozott időre, ……………….napjáig kötik. Amennyiben a Bizományos a vagyontárgyakat ezen időtartam alatt a jelen Szerződésben meghatározott feltételek szerint nem értékesíti, köteles azokat a határozott idő elteltét követő napon a Megbízónak visszaadni.

11. A jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadóak.

A jelen Szerződés Felek kölcsönös elolvasás és értelmezés után, mint akaratukkal mindenben megegyezőt jóváhagyólag aláírtak.

Kelt:

………………………… …………………………..

Megbízó Bizományos